કોંગ્રેસના ઉપાધ્યક્ષ રાહુલ ગાંધી સપા અને કોંગ્રેસ વચ્ચે ગઠબંધન થાય તેમ ઈચ્છી રહ્યા છે. તેથી તેઓ આ માટે સમજૂતી માટે કોઈ સમાધાનકારી માર્ગ કાઢવા તરફ આગળ વધી રહ્યા છે. ત્યારે આજે આ બાબતે કોઈ ચોક્કસ નિર્ણય થઈ શકશે કે સપા અને કોંગ્રેસ વચ્ચે ગઠબંધન થશે કે કેમ? ગઈ કાલે સપાએ તેના 205 ઉમેદવારની યાદી જાહેર કરી હતી તેમાં સપાઅે એવી દસ સીટના ઉમેદવાર પણ જાહેર કર્યા છે કે જેમાં 2012માં કોંગ્રેસના ઉમેદવાર જીત્યા હતા. આ મામલે કોંગ્રેસના પ્રવકતા અજય માકને જણાવ્યું હતું કે સપાનું આ પગલું એટલા માટે દુર્ભાગ્યપૂર્ણ છે કે સપાઅે એવા સમયે તેના ઉમેદવાર જાહેર કર્યા છે જ્યારે કોંગ્રેસ અને સપા વચ્ચે ગઠબંધન અંગેની રૂપરેખા નકકી થઈ ગઈ હતી.